[{"text_idx": "#000000", "text": "UMA MEKK kohvikute ja restoranide na\u0308dal"}, {"text_idx": "#000001", "text": "Vo\u0303ru on u\u0308ks Eesti kaunimaid linnu! Loodi ta 1784. a. moodsa, kaasaegse linnana, plaanile kanti laiad, sirged, ta\u0308isnurkselt ristuvad ta\u0308navad, kust avanesid vaated ja\u0308rvele ja keskplatsile. Ainulaadne sa\u0308ilinud ta\u0308navavo\u0303rgustik ja armsad madalad puumajad pakuvad nostalgilist a\u0308ratundmisro\u0303o\u0303mu, kodust tunnet."}, {"text_idx": "#000002", "text": "Kunagisest turuplatsist ja haljasalast sai 2019. a. renoveerimise ja\u0308rel uus, modernselt huvitava kujundusega avatud keskva\u0308ljak. Siit viib kaunis Katariina allee Tamula ja\u0308rve a\u0308a\u0308rde rannapromenaadile ja linnaparki, minejat ja\u0308lgib pronksine Katariina II (J. Soans, 2014). Linnapargis hoiab linlaste ja ku\u0308laliste tegemistel silma peal va\u0308a\u0308rikalt kaljurahnul istuv Lauluisa Kreutzwald (A. Adamson, 1926)."}, {"text_idx": "#000003", "text": "Et ku\u0308laline ei eksiks ja na\u0308eks ikka a\u0308ra ko\u0303ik vaatamisva\u0308a\u0308rsused, on need kantud jalutuska\u0308igukaardile. Keskva\u0308ljakul ringi vaadates ja\u0308a\u0308vad kohe silma luterlik (1793) ja o\u0303igeusu kirik (1804), Vo\u0303ru linna esimene hoone, kunagine mo\u0303isamaja, nu\u0308u\u0308dne riigigu\u0308mnaasium, va\u0308a\u0308rika arhitektuuriga pangahoone (1938)."}, {"text_idx": "#000004", "text": "Vo\u0303rulane on uhke oma ajaloole, aga pole minevikku kapseldunud. Vo\u0303ru on pidevas muutumises! Remonditakse ta\u0308navaid ja maalitakse maju: nelja korrusmaja otsaseinad on saanud va\u0308gevad Navitrolla taiesed. Kujundatakse uusi parke \u2013 Kreutzwaldi park, Kesklinna park ja Juudipark on saanud uue kaaslase \u2013 Koreli oja kaldale rajatud, huvitava haljastusega, rohkesti liikumisvo\u0303imalusi pakkuva uue roheala. Vo\u0303ru noorte soovide ja\u0308rgi kujundatud skatepark on vinge ja vahva. Oma park on isegi lemmikloomadel. Linnaruumi ja\u0308rjepideva kujundamise eest on Vo\u0303ru pa\u0308lvinud mitmeid tunnustusi. Silme ees on kuvand Vo\u0303ru linnast kui koduaiast, kus hingelt ikka veel maainimesest vo\u0303rokene ja tema ku\u0308laline tunneksid end ha\u0308sti."}, {"text_idx": "#000005", "text": "Vo\u0303ru on parim paik puhkuse veetmiseks nii suvel kui talvel! Sobiliku majutuskoha leiab nii u\u0308ksildane uitaja kui ka lastega pere. Arvukad toidukohad pakuvad su\u0308damega valmistatud maitsvat rooga. Linnasu\u0308damest vaid 8-minutit autoso\u0303itu ja juba ollakse Kubija ma\u0308ndide all valgustatud suusa- ja matkaradadel, va\u0308lijo\u0303usaalis. Ei puudu ka moodsad spaa-puhkuse vo\u0303imalused."}, {"text_idx": "#000006", "text": "Vo\u0303ru asub madalal orundis ja siit u\u0308mberringi kaedes tekib ahvatlevaid minekumo\u0303tteid! Haanja ja Ro\u0303uge suunal on see minek ikka u\u0308les, ikka ko\u0303rgemale, lausa Suurele Munama\u0308ele va\u0308lja! Vastseliina poole so\u0303ites viib hea tee Setomaale, kus arhailine ja ta\u0308naseni elav seto kultuur elamusi ja u\u0308llatusi pakub. Lasva suunal ootavad marja- ja seenerohked metsad. Antsla poole so\u0303ites ro\u0303o\u0303mustavad silma avarad po\u0303llud, korras talukohad, mo\u0303isad ja pargid."}, {"text_idx": "#000007", "text": "O\u0303htuks Vo\u0303rru tagasi jo\u0303udes vo\u0303ib istuda kohvikus, jalutada parkides, ka\u0308ia muuseumides vo\u0303i galeriides, po\u0303igata mo\u0303nele kontserdile, uurida kultuurikalendrist, kuhu homme minna. Vo\u0303rus toimub alati midagi! Populaarsed on lastefestival, pa\u0308rimustantsufestival, muusikafestivalid, linnapa\u0308evade kontserdid. Spordisu\u0308ndmuste kalendrist leiab sobiliku su\u0308ndmuse nii proff kui ka harrastaja."}, {"text_idx": "#000009", "text": "Vo\u0303ru - linn, mis ra\u0308a\u0308gib lugusid\nKu\u0308lastussoovitused Vo\u0303ru maakonnas (TOP 25)"}, {"text_idx": "#000010", "text": "Vo\u0303ru - linn, mis ra\u0308a\u0308gib lugusid"}, {"text_idx": "#000011", "text": "Ku\u0308lastussoovitused Vo\u0303ru maakonnas (TOP 25)"}, {"text_idx": "#000012", "text": "Otsingu tulemusel leidsime vasteid: 14. Na\u0308itan korraga"}, {"text_idx": "#000015", "text": "Tamula hotell asub peaaegu Tamula ja\u0308rve veepiiril, rannapromenaadi alguses."}, {"text_idx": "#000017", "text": "Sviit NR 7 ku\u0308laliskorter Vo\u0303rus"}, {"text_idx": "#000018", "text": "Sviit nr 7 ku\u0308laliskorter on hubane ja avar (80 m2) apartment-tu\u0308u\u0308pi majutus Vo\u0303ru..."}, {"text_idx": "#000019", "text": "Ra\u0308nduri ku\u0308lalistemaja asub Vo\u0303ru kesklinnas ning on mo\u0303nus, hubane ja stiilne..."}, {"text_idx": "#000021", "text": "LOGJAM guest houses oleme mo\u0303elnud Teie privaatsusele ja heaolule."}, {"text_idx": "#000022", "text": "Suurte akendega, imelise vaatega Tamula ja\u0308rvele, 3-toaline korter Vo\u0303ru linnas...."}, {"text_idx": "#000023", "text": "Oma aia ja kinnise parklaga paarismaja Tamula ja\u0308rve kaldal. Maja mo\u0303lemad boksid..."}, {"text_idx": "#000024", "text": "Kubija ka\u0308mpingu puhkemajakesed asuvad kaunis rohelises ma\u0308nnimetsas, Vo\u0303ru kesklinnast..."}, {"text_idx": "#000025", "text": "Elu on muutumas u\u0308ha kiiremaks. Ometi on elule mo\u0303tte ja..."}, {"text_idx": "#000027", "text": " lehe valmimist rahastas Eesti maaelu arengukava 2014-2020 LEADER programm, projekt \"UMA MEKK Vo\u0303rumaa ku\u0308lalisele\"."}]